PMIndiaData/PMIndiaSum huggingface dataset:
మొకామా లో అవస్థాపన పథకాలకు శంకుస్థాపన చేసి బహిరంగ సభలో ప్రసంగించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఈ రోజు బిహార్ లోని మొకామా లో నమామి గంగే కార్యక్రమంలో భాగంగా నాలుగు మురికి నీటి ప‌థ‌కాల‌ తో పాటు నాలుగు జాతీయ రహదారి పథకాలకు శంకుస్థాపన చేశారు. ఈ ప్రాజెక్టులన్నింటి మొత్తం వ్యయం రూ. 3,700 కోట్ల‌కు పైనే ఉంటుంది. ఒక పెద్ద బహిరంగ సభను ఉద్దేశించి ప్ర‌ధాన మంత్రి ప్రసంగిస్తూ, మహా కవి రాంధారి సింగ్ దిన్ కర్ గారితో సన్నిహిత అనుబంధం ఉన్నటువంటి భూమికి వచ్చినందుకు తాను ఎంతో సంతోషిస్తున్నట్టు చెప్పారు. బిహార్ వృద్ధి చెందేందుకు కేంద్ర ప్రభుత్వం, రాష్ట్ర ప్రభుత్వం శాయశక్తుల కృషి చేస్తాయని ఆయన హామీని ఇచ్చారు. ప్రజల ఆకాంక్షలను నెరవేర్చడం కోసం ప్రభుత్వం అలుపెరుగక పాటుపడుతోందని ప్రధాన మంత్రి అన్నారు. ఈ రోజు పునాదిరాళ్లను వేస్తున్న ప్రాజెక్టులు ఏవైతే ఉన్నాయో, అవి బిహార్ అభివృద్ధికి ఉత్తేజాన్ని ఇస్తాయని ఆయన చెప్పారు. రహదారుల నిర్మాణ వేగాన్ని పెంచేందుకు ప్రభుత్వం శ్రద్ధ తీసుకొంటోందని ఆయన వివరించారు. నమామి గంగే కు సంబంధించినటువంటి ప్రాజెక్టులు గంగా నదిని పరిరక్షించడంలో తోడ్పడుతాయని ఆయన తెలిపారు. ఇటీవల ప్రారంభించిన అంత్యోదయ ఎక్స్ ప్రెస్ లను గురించి ఆయన ప్రస్తావిస్తూ, ఈ రైళ్లు బిహార్, తూర్పు భారతావని మరియు దేశంలోని ఇతర ప్రాంతాలకు మధ్య అనుసంధానాన్ని మెరుగుపరుస్తాయన్నారు. మంచి అనుసంధానం గొప్ప పురోభివృద్ధికి దారి తీస్తుందని ప్రధాన మంత్రి స్పష్టంచేస్తూ, రహదారులు, రైలు మార్గాలు మరియు జల మార్గాలకు ప్రాధాన్యాన్నివ్వడం జరుగుతోందన్నారు. శంకుస్థాప‌న జ‌రిగిన నాలుగు జాతీయ ర‌హ‌దారి ప్రాజెక్టుల‌ లోనూ: • ఎన్‌హెచ్‌-31 తాలూకు ఓంటా-సిమరియా సెక్ష‌న్‌ను 4 దోవ‌ల మార్గంగా తీర్చిదిద్ద‌డం మ‌రియు 6-దోవ‌లు ఉండే విధంగా గంగా సేతువును నిర్మించ‌డం • ఎన్‌హెచ్‌-31 లో భ‌క్తియార్‌పుర్-మొకామ సెక్ష‌న్‌ ను 4 దోవ‌ల మార్గంగా నిర్మించ‌డం • ఎన్‌హెచ్‌-107 లో మ‌హేశ్‌కుంట్‌-స‌హ‌ర్సా-పుర్ణియా సెక్ష‌న్ ను 2-దోవ‌ల మార్గంగా నిర్మించడం • ఇంకా, ఎన్‌హెచ్‌-82 లో బిహార్‌శరీఫ్-బాడ్‌బీఘా-మొకామ సెక్ష‌న్‌ ను 2-దోవ‌ల మార్గంగా నిర్మించ‌డం వంటివి భాగంగా ఉన్నాయి. నాలుగు మురికి నీటి ప‌థ‌కాల‌లో.. బ్యూర్ లోని మురుగు శుద్ధి ప్లాంటు, బ్యూర్ లోనే స్యువరిజ్ సిస్ట‌మ్ విత్ స్యువర్ నెట్‌వ‌ర్క్‌, క‌ర్మాలీచక్ లో స్యూఇజ్ ట్రీట్‌మెంట్ ప్లాంటు తో పాటు సైద్‌పుర్ లో ఎస్‌టిపి, ఇంకా స్యువర్ నెట్‌వ‌ర్క్‌లు.. ఉన్నాయి. ఈ ప‌థ‌కాలు అన్నీ క‌లిసి బ్యూరో లో ప్ర‌స్తుతం ఉన్న‌టువంటి 20 ఎమ్ఎల్‌డి స్థాయిని పెంపొందించ‌డ‌మే కాక 120 ఎమ్ఎల్‌డి తో కూడిన ఒక కొత్త ఎస్‌టిపి ని ఏర్పాటు చేయనున్నాయి.
ప్రపంచ యుద్ధాల కాలం లో ఇటలీ లో పోరాడిన భారతీయ సైనికుల స్మరణోత్సవం లో పాలుపంచుకొన్న సిఖ్కు సముదాయం మరియు సంస్థ ల ప్రతినిధుల తో భేటీ అయిన ప్రధాన మంత్రి

ఒకటో ప్రపంచ యుద్ధం మరియు రెండో ప్రపంచ యుద్ధాల లో ఇటలీ లో పోరాటం సలిపిన భారతీయ సైనికుల స్మరణోత్సవం లోల పాలుపంచుకొన్న సిఖ్కు సముదాయం మరియు సంస్థ ల ప్రతినిధుల తో ప్రధాన మంత్రి శ్రీ నరేంద్ర మోదీ భేటీ అయ్యి, వారి తో మాట్లాడారు. ఆ యుద్ధాల లో భారతీయ జవాను లు ప్రదర్శించిన పరాక్రమాని కి ప్రధాన మంత్రి శ్రద్ధాంజలి సమర్పించారు.
రాష్ట్ర ప్రభుత్వ ప్రధాన కార్యదర్శులతో రెండురోజులు గడిపిన ప్రధాని

ప్రధానమంత్రి శ్రీ నరేంద్ర మోదీ ఢిల్లీలో ఇవాళ ముగిసిన రాష్ట్ర ప్రభుత్వ ప్రధాన కార్యదర్శుల రెండు రోజుల సదస్సులో పాల్గొన్నారు. ఈ నేపథ్యంలో ప్రధాన కార్యదర్శులతో పరస్పర చర్చ సందర్భంగా తాను నొక్కిచెప్పిన విస్తృత శ్రేణి అంశాలను ఆయన వరుస ట్వీట్ల ద్వారా వెల్లడించారు. ఈ మేరకు పంపిన సందేశాల్లో: “రెండు రోజులుగా ఢిల్లీలో నిర్వహించిన ప్రధాన కార్యదర్శుల సమావేశంలో విస్తృత చర్చలను మనం గమనించాం. దీనికి సంబంధించి ఇవాళ నా వ్యాఖ్యల మేరకు- ప్రజా జీవనాన్ని మరింత మెరుగుపరచగల, దేశ ప్రగతి పయనాన్ని బలోపేతం చేయగల అనేక అంశాల గురించి నొక్కిచెప్పాను. ప్రపంచమంతా భారత్‌పై దృష్టి సారించిన ప్రస్తుత పరిస్థితుల నడుమ మన యువతరంలోని అసమాన ప్రతిభతోపాటు రాబోయే కాలం మన దేశానిదే. ఇటువంటి సందర్భంలో మౌలిక సదుపాయాలు, పెట్టుబడులు, ఆవిష్కరణలు, సార్వజనీనతలే అన్ని రంగాల్లో సుపరిపాలనపై మన కృషికి ఉత్తేజమిచ్చే నాలుగు మూలస్తంభాలు. మన ‘ఎంఎస్‌ఎంఇ’ రంగాన్ని బలోపేతం చేసే కృషి కొనసాగాలన్నది నా నిశ్చితాభిప్రాయం. దేశం స్వయం సమృద్ధం కావడానికి, ఆర్థిక వృద్ధి పెరుగుదలకు ఇదెంతో కీలకం. అలాగే స్థానిక ఉత్పత్తులకు ప్రాచుర్యం కల్పించడమూ అంతే ముఖ్యం. ఆర్థిక వ్యవస్థలోని ప్రతి రంగంలో నాణ్యత ఎందుకు అవసరమో కూడా ప్రముఖంగా ప్రస్తావించాను. అర్థంలేని నిబంధనలు, కాలంచెల్లిన చట్టాలకు స్వస్తి చెప్పడంపై దృష్టి సారించాలని ప్రధాన కార్యదర్శులకు పిలుపునిచ్చాను. మన దేశం అసమాన రీతిలో సంస్కరణలకు శ్రీకారం చుట్టిన నేపథ్యంలో అదనపు నియంత్రణ, అర్థంలేని ఆంక్షలకు ఆస్కారం ఉండకూడదు. నేను లేవనెత్తిన మరికొన్ని అంశాల్లో ‘పీఎం గతిశక్తి’ కూడా ఒకటి. ఈ దార్శనికతను సాకారం చేసుకోవడంలో సమన్వయం ఎంత అవసరమో స్పష్టం చేశాను. అదేవిధంగా ‘మిషన్‌ లైఫ్‌’కు మరింత ఉత్తేజం కల్పించాలని, విస్తృత ప్రజా భాగస్వామ్యంతో అంతర్జాతీయ చిరుధాన్య సంవత్సరాన్ని విజయవంతం చేయాలని ప్రధాన కార్యదర్శులను కోరాను” అని ప్రధాని పేర్కొన్నారు.
టోక్యో ఒలింపిక్స్ 2020 లో కాంస్య పతకాన్ని గెలిచినందుకు భారతదేశం పురుషుల హాకీ జట్టు ను అభినందించిన ప్రధాన మంత్రి

టోక్యో ఒలింపిక్స్ 2020 లో కాంస్య పతకాన్ని గెలిచినందుకు భారతదేశ పురుషుల హాకీ జట్టు కు ప్రధాన మంత్రి శ్రీ నరేంద్ర మోదీ అభినందనల ను తెలిపారు. ఈ సాహస కృత్యం ద్వారా వారు యావత్తు దేశ ప్రజల లో, ప్రత్యేకించి మన యువత లో ఉత్సాహాన్ని నింపివేశారు అని కూడా ప్రధాన మంత్రి అన్నారు. ‘‘ చరిత్రాత్మకం! ఈ రోజు భారతదేశం లో ప్రతి ఒక్కరికి సదా ఒక జ్ఞాపకం గా ఉండిపోతుంది. కాంస్య పతకాన్ని మాతృభూమి కి తీసుకు వస్తున్నందుకు మన పురుషుల హాకీ జట్టు కు ఇవే అభినందన లు. ఈ అసాధారణ కార్యాన్ని సాధించి వారు యావత్తు దేశ ప్రజల దృష్టి ని , ప్రత్యేకించి మన యువతీయువకుల దృష్టి ని వారి వైపునకు తిప్పివేసుకొన్నారు మరి వారు ఉత్సాహం పెల్లుబుకింది. మన హాకీ జట్టు ను చూసుకొని భారతదేశం గర్వపడుతూ ఉన్నది. ’’ అని ప్రధాన మంత్రి ఒక ట్వీట్ లో పేర్కొన్నారు.
గురునాన‌క్ జ‌యంతి సంద‌ర్భంగా శ్రీ గురునాన‌క్

దేవ్‌గారికి ప్ర‌ణామాల‌ర్పించిన ప్ర‌ధాన‌మంత్రి సిక్కు గురువు శ్రీ గురునాన‌క్ దేవ్ జ‌యంతి సంద‌ర్భంగా ప్ర‌ధాన‌మంత్రి న‌రేంద్ర మోదీ ఆయ‌న‌కు నివాళి అర్పించారు. “స‌త్యం, ధ‌ర్మ‌నిబ‌ద్ధ‌తం, స‌హానుభూతితో కూడిన‌ క‌ర్త‌వ్య నిర్వ‌హ‌ణ మార్గాన్ని అనుస‌రించ‌డం ఎలాగో శ్రీ గురునానక్ చూపారు. స‌మాజం నుంచి అస‌మాన‌త‌, అన్యాయాల‌ను పార‌దోలేందుకు కంకణం క‌ట్టుకున్నారు. అలాగే విద్య‌కుగ‌ల శ‌క్తిపై శ్రీ గురునాన‌క్ అపార విశ్వాసం ప్ర‌ద‌ర్శించారు. అందుకే గురునాన‌క్ జ‌యంతి నాడు ఆయ‌న ఉత్తేజ‌క‌ర ఆలోచ‌న‌ల‌ను సంస్మ‌రించుకుంటూ నివాళి అర్పిస్తున్నాం” అని ప్ర‌ధాన‌మంత్రి పేర్కొన్నారు.
“ది క్వెస్ట్ ఫర్ ఎ వరల్డ్ విత్ అవుట్ హంగర్” పేరుతో శ్రీ ఎం.ఎస్. స్వామినాథన్ గురించి వెలువడిన రెండు భాగాల పుస్తకాన్ని ఆవిష్కరించిన ప్రధాన మంత్రి

ప్రముఖ వ్యవసాయ శాస్త్రవేత్త డాక్టర్ శ్రీ ఎమ్.ఎస్. స్వామినాథన్ గురించి రెండు భాగాలుగా వెలువడిన ఒక పుస్తకాన్ని ప్రధాన మంత్రి శ్రీ నరేంద్ర మోదీ ఈ రోజు ఆవిష్కరించారు. ఈ పుస్తకానికి ఎమ్.ఎస్. స్వామినాథన్; “ది క్వెస్ట్ ఫర్ ఎ వరల్డ్ విత్ అవుట్ హంగర్” అని పేరు పెట్టారు. ఈ కార్యక్రమానికి పలువురు కేంద్ర మంత్రులు, ఇంకా ఇతర ఉన్నతాధికారులు హాజరయ్యారు. ఈ సందర్భంగా ప్రధాన మంత్రి ప్రసంగిస్తూ, తాను గుజరాత్ ముఖ్యమంత్రిగా ఉన్నప్పుడు ప్రొఫెసర్ స్వామినాథన్ ను సంప్రతించి భూమి స్వస్థత కార్డు కార్యక్రమాన్ని ఎలా ప్రారంభించింది గుర్తుకు తెచ్చుకొన్నారు. ప్రొఫెసర్ స్వామినాథన్ అంకిత భావాన్ని, నిబద్ధతను ప్రధాన మంత్రి ప్రశంసిస్తూ, ఆయనను కేవలం ఒక “కృషి వైజ్ఞానిక్”గా కన్నా “కిసాన్ వైజ్ఞానిక్” గా అభివర్ణించారు. ప్రొఫెసర్ స్వామినాథన్ ప్రత్యేకత ఏమిటంటే ఆయన చేసిన కృషి అనుభవ సిద్ధ వాస్తవికతను అంటిపెట్టుకొని ఉండేదని ప్రధాన మంత్రి అన్నారు. అలాగే ప్రొఫెసర్ స్వామినాథన్ నిరాడంబరత్వాన్ని కూడా ఆయన అభినందించారు. ప్రస్తుతం వ్యవసాయరంగంలోని సవాళ్ళను గురించి ప్రధాన మంత్రి వివరిస్తూ, వ్యవసాయ రంగంలో సాధించిన విజయాన్ని భారతదేశంలోని తూర్పు ప్రాంతానికి విస్తరింప చేయవలసిన అవసరం ఉందన్నారు. అంతే కాకుండా దీనిని ఒక యాదర్థంగా మలచేందుకు శాస్త్ర విజ్ఞాన సంబంధమైన మరియు సాంకేతిక విజ్ఞాన సంబంధమైన కార్యక్రమాలను కూడా చేపట్టవలసి ఉందన్నారు. ఆధునిక శాస్త్ర విజ్ఞాన పద్ధతులు మరియు సాంప్రదాయక వ్యవసాయ విజ్ఞానం.. వీటిని మేళవించడం వల్ల ఉత్తమమైన ఫలితాలను సాధించవచ్చని ప్రధాన మంత్రి అన్నారు. కొన్ని రాష్ట్రాలలో జరుగుతున్న ప్రయోగాలను గురించి ఉదాహరిస్తూ, భారతదేశంలోని ప్రతి జిల్లా తనదైన వ్యవసాయ సంబంధమైన గుర్తింపును కలిగివుండాలని ఆయన చెప్పారు. ఇది జరిగినప్పుడు మార్కెటింగ్ ప్రక్రియ జోరందుకొంటుందని, మరియు పారిశ్రామిక సముదాయాల తరహాలోనే వ్యావసాయిక సముదాయాలను అభివృద్ధిపరచడంలో సహాయకారి కాగలదన్నారు. 2022 కల్లా వ్యవసాయ క్షేత్రాల నుండి లభించే ఆదాయాన్ని రెట్టింపు చేసే లక్ష్యాన్ని గురించి ప్రధాన మంత్రి వివరించారు. దీనిని సాధించాలంటే అనేక కీలకమైన అంశాలలో నిర్దిష్ట లక్ష్యాలను ఏర్పరచుకొని ముందుకు సాగవలసిన అవసరం ఎంతైనా ఉందన్నారు. ‘ప్రధాన మంత్రి ఫసల్ బీమా యోజన’ కు ఇదివరకటి వ్యవసాయ బీమా పథకాలతో పోలిస్తే వ్యవసాయదారులలో ఆశించిన దాని కన్నా మించిన ఆదరణ లభిస్తుండడం పట్ల ఆయన సంతృప్తిని వ్యక్తం చేశారు. ఈ పథకం వ్యవసాయదారులలో నష్ట భయాన్ని స్వీకరించే సామర్థ్యాన్ని పెంచేందుకు తోడ్పడుతుందని, నవకల్పనను “ప్రయోగశాల నుండి పొలానికి” తీసుకువెళ్ళే ప్రక్రియకు మార్గాన్ని సుగమం చేస్తుందని ఆయన అన్నారు. ప్రధాన మంత్రి ప్రసంగానికి డాక్టర్ శ్రీ ఎమ్.ఎస్. స్వామినాథన్ ధన్యవాదాలు తెలియజేశారు. ప్రధాన మంత్రి దార్శనికతను అభినందించారు. సాంకేతిక విజ్ఞానం మరియు ప్రభుత్వ విధానం.. ఈ రెంటికి మధ్య సమన్వయం ఏర్పడడానికి ఎంతో ప్రాముఖ్యం ఇవ్వాల్సి ఉందని ఆయన నొక్కి చెప్పారు.
శ్రీ నరసింహ్ భాయి పటేల్ కన్నుమూత పట్ల సంతాపాన్ని వ్యక్తం చేసిన ప్రధానమంత్రి

స్వాతంత్య్ర యోధుడు శ్రీ నరసింహ్ భాయి పటేల్ మృతి పట్ల ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు. స్వాతంత్య్ర పోరాటాని కి శ్రీ నరసింహ్ భాయి పటేల్ అందించిన తోడ్పాటు ను ప్రధాన మంత్రి స్మరించుకొన్నారు. ప్రధాన మంత్రి ఒక ట్వీట్ లో – "નવસારીના સ્વાતંત્ર્યસેનાની શ્રી નરસિંહભાઇ પટેલના અવસાનથી દુઃખ અનુભવું છું. દેશની આઝાદીની લડાઈમાં તેઓનું યોગદાન સદાય અવિસ્મરણીય રહેશે. સદ્ગતના આત્માની શાંતિ માટે પ્રાર્થના તથા શોકગ્રસ્ત પરિવારને સાંત્વના. ૐ શાંતિ: ||" అని పేర్కొన్నారు.
జాతీయ క్రీడా దినం సందర్భంగా ప్రధాన మంత్రి సందేశం

ప్ర‌ధాన మంత్రి శ్రీ న‌రేంద్ర మోదీ జాతీయ క్రీడా దినాన్ని పురస్కరించుకొని దేశంలోని క్రీడా ప్రేమికులందరికీ అభినందనలు తెలిపారు. ఆటలు, మంచి క్రీడాకారులమన్న భావన మన సమాజంలో ఎప్పటికీ ప్రకాశిస్తూ ఉండాలి అని ఆయన ఆశాభావం వ్యక్తం చేశారు. “మన జాతీయ క్రీడాదినం నాడు దేశంలోని క్రీడల ప్రేమికులను అందరికీ ఇవే నా అభినందనలు. మన సమాజంలో ఆటలు, మంచి క్రీడాకారులమన్న భావన సదా వెలుగులీనుతూ ఉండాలని నేను ఆశిస్తున్నాను” అని ప్రధాన మంత్రి అన్నారు.
సిబ్బంది ప‌రిపాల‌న సంబంధిత ఆధునికీక‌ర‌ణ‌, పాల‌న సంస్క‌ర‌ణ‌ లు అనే అంశం పై భార‌త‌దేశాని కి, గాంబియా గ‌ణ‌తంత్రాని కి మ‌ధ్య సంత‌కాలైన అవ‌గాహ‌న పూర్వ‌క ఒప్పందాని కి ఆమోదం తెలిపిన మంత్రిమండ‌లి

సిబ్బంది ప‌రిపాల‌న సంబంధిత ఆధునికీక‌ర‌ణ‌, పాల‌న సంస్క‌ర‌ణ‌ లు అనే అంశం పై భార‌త ప్ర‌భుత్వ సిబ్బంది, ప్ర‌జా ఫిర్యాదులు, పింఛ‌ను ల మంత్రిత్వ శాఖ; ప‌రిపాల‌న సంస్క‌ర‌ణ‌లు- ప్ర‌జా ఫిర్యాదుల విభాగం మ‌రియు గాంబియా గ‌ణ‌తంత్రం అధ్య‌క్ష కార్యాల‌య ప‌రిధి లోని ప‌బ్లిక్ స‌ర్వీస్ క‌మిశన్ ఒక అవ‌గాహ‌న పూర్వ‌క ఒప్పంద ప‌త్రం (ఎమ్ఒయు) పై సంత‌కాలు చేయడాన్ని ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న స‌మావేశ‌మైన కేంద్ర మంత్రివ‌ర్గం ఆమోదించింది. ప్ర‌భావం: ఉభ‌య దేశాల లో సిబ్బంది ప‌రిపాల‌న ప‌ట్ల అవ‌గాహ‌న ను ఏర్ప‌ర‌చుకోవ‌డం లో ఈ ఎమ్ఒయు స‌హాయ‌కారి కాగ‌ల‌దు. అంతేకాక, ఉత్త‌మ‌ అభ్యాసాల లో, ఉత్తమ ప్ర‌క్రియ‌ల లో కొన్నిటిని అవ‌త‌లి ప‌క్షం (దేశం) స్వీకరించడానికి, అమ‌లు ప‌ర‌చ‌డానికి, మరికొన్ని సరికొత్త ఉత్తమ అభ్యాసాల ను, సరికొత్త ఉత్తమ ప్రక్రియల ను ఆవిష్కరించడానికి తద్ద్వారా పాల‌న వ్య‌వ‌స్థ ను మెరుగు ప‌ర‌చ‌డం లో కూడాను ఈ ఎమ్ఒయు మార్గాన్ని సుగమం చేస్తుంది. ఆర్థిక ప్ర‌భావం: ఈ ఎమ్ఒయు అమ‌లు ప‌రం గా త‌లెత్తే ఖ‌ర్చు ను ప్ర‌తి ఒక్క దేశం తానే భ‌రించుకోవ‌ల‌సి ఉంటుంది. ఎమ్ఒయు లో నిర్దేశించిన ప్ర‌కారం గా చేప‌ట్టే కార్య‌క‌లాపాలు ఏమేమిట‌న్న అంశం పై ఆధార‌ప‌డి వాస్త‌వ వ్య‌యం ఉండ‌బోతోంది. వివ‌రాలు: ఈ ఎమ్ఒయు లో భాగం గా స‌హ‌క‌రించుకొనే రంగాల లో ఈ కింద ప్ర‌స్తావించిన రంగాల తో పాటు మ‌రిన్ని అంశాలు కూడా ఉండేందుకు ఆస్కారం ఉంది.. a) ప్ర‌భుత్వం లో ప‌నితీరు నిర్వ‌హ‌ణ వ్య‌వ‌స్థ కు మెరుగులు దిద్ద‌డం. b) కంట్రిబ్యూట‌రీ పెన్శన్ స్కీము ను అమ‌లుప‌ర‌చ‌డం c) ప్ర‌భుత్వం లో ఎల‌క్ట్రానిక్ ఆధారిత నియామ‌కాలు (ఇ-రిక్రూట్‌మెంట్) చేప‌ట్ట‌డం. ఈ ఎమ్ఒయు ప్ర‌ధాన ఉద్దేశ్య‌మ‌ల్లా రెండు దేశాల లో సిబ్బంది ప‌రిపాల‌న‌, పాల‌న ప‌ర‌మైన సంస్క‌ర‌ణ‌ల లో ద్వైపాక్షిక స‌హ‌కారాన్ని ప‌టిష్ట‌ ప‌ర‌చుకోవ‌డమూ, ఆ స‌హ‌కారాన్ని పెంచ‌డ‌మూను. దీనితో భార‌త ప్ర‌భుత్వ ఏజెన్సీ లు , గాంబియా గ‌ణ‌తంత్రం ఏజెన్సీల‌ కు మ‌ధ్య ఒక చ‌ర్చ‌ కు మార్గం సుగ‌మం కానుంది. అంతకు మించి, గాంబియా త‌న ప్ర‌భుత్వం లో ప‌నితీరు నిర్వ‌హ‌ణ వ్య‌వ‌స్థ ను మెరుగు ప‌ర‌చుకోవ‌డం, కంట్రిబ్యూట‌రీ పెన్శన్ స్కీము ను అమ‌లు ప‌ర‌చ‌డం, ఇ-రిక్రూట్‌మెంట్ ను ప్రారంభించ‌డం వంటి రంగాల లో స‌హ‌కారాన్ని పెంచుకోవడానికి గాను భార‌త‌దేశం తో క‌ల‌సి ప‌ని చేయాల‌నే ఆస‌క్తి తో ఉంది. గాంబియా గ‌ణ‌తంత్రం తో ఎమ్ఒయు అనేది సిబ్బంది ప‌రిపాల‌న ఆధునికీక‌ర‌ణ లో, పాల‌న ప‌ర‌మైన సంస్క‌ర‌ణ‌ల లో రెండు దేశాల మ‌ధ్య స‌హ‌కారాని కి ఒక చ‌ట్ట‌బ‌ద్ధ‌మైన ఫ్రేమ్ వ‌ర్క్ ను అందించ‌గ‌లుగుతుంది. ఇలా చేయ‌డం వ‌ల్ల నేర్చుకోవ‌డం, ఒక ప‌క్షం తో మ‌రొక ప‌క్షం పంచుకోవ‌డం వంటి ప‌ద్ధ‌తుల ద్వారా ప్ర‌స్తుతం అమ‌లులో ఉన్నటువంటి పాల‌న తీరు ను మెరుగు ప‌ర‌చుకొనేందుకు, అలాగే మరింత అధిక ప్ర‌తిస్పంద‌నయుత భావ‌న‌ ను, జ‌వాబుదారుత‌నాన్ని, పార‌ద‌ర్శ‌క‌త్వాన్ని ప్రోత్స‌హించనూగలదు. పూర్వ‌రంగం: దేశం వ్యాప్తం గా ప్ర‌భుత్వ సేవ‌ల అంద‌జేత లో ఒక గ‌ణ‌నీయ‌మైన‌టువంటి ప‌రివ‌ర్త‌న ను తీసుకు రావాల‌నే ల‌క్ష్యాన్ని భార‌త ప్ర‌భుత్వం నిర్దేశించుకొన్న‌ది. ‘క‌నీస స్థాయి ప్ర‌భుత్వం తో గ‌రిష్ఠ స్థాయి పాల‌న’ ను అందించే ల‌క్ష్యాన్ని సాధించ‌డం కోసం సిబ్బంది ప‌రిపాల‌న మరియు పాల‌న సంస్క‌ర‌ణ‌ ల పున‌రుద్ధ‌ర‌ణ దిశ లో ప్ర‌భుత్వం చేప‌ట్టిన ప్ర‌యాసల ను మ‌రింత పెంచాలి అనేది కూడా ఇంకొక ఉద్దేశ్యం గా ఉంది.
సెయింట్ పీటర్స్ బర్గ్ లోని దాత్సన్ గుంజెచొయ్ నీ బౌద్ధ మందిర ప్రధాన పురోహితుడు జంపా డోనర్ బుదా బల్జెవిచ్ బద్మయెవ్ కు ఉర్గా కంజుర్ ను బహూకరించిన ప్రధాన మంత్రి

ప్రధాన మంత్రి శ్రీ నరేంద్ర మోదీ సెయింట్ పీటర్స్ బర్గ్ లోని దాత్సన్ గుంజెచొయ్ నీ బౌద్ధ మందిరం ప్రధాన పురోహితుడు జంపా డోనర్ బుదా బల్జెవిచ్ బద్మయెవ్ కు ఉర్గా కంజుర్ యొక్క 100 సంపుటాలను ఈ రోజు బహూకరించారు. టిబెట్ కు చెందిన కంజుర్ యొక్క ఉర్గా సంచిక 1955 వరకు ఎవ్వరికీ తెలియకుండానే ఉండిపోయింది. ఆచార్య రఘు వీర ఈ గ్రంథం యొక్క 104 సంపుటాలతో కూడిన పూర్తి సముదాయాన్ని భారతదేశానికి 1955లో తీసుకువచ్చారు. ఈ సంపుటాలలో ఒక సంపుటం నిండా గ్రంథ సూచీపత్రమే విస్తరించివుంది. అరుదైనటువంటి ఈ గ్రంథాన్ని ఆయనకు మంగోలియా ప్రజా గణతంత్రం ప్రధాని కానుకగా ఇచ్చారు. ఈ కంజుర్ ను మంగోలియా యొక్క కడపటి జీబ్ చుండంపా ప్రాపకంలో 1908 నుండి 1920 వరకు సవరించి, సంపాదకత్వం నెరపి, దారులేఖనం చేశారు. దీనిని దెర్జేతోను, రెండు చైనా భాషా సంచికలు (Rgya-par-mag Uis) తో కలపడం జరిగింది. ఇందులో పాత Hphan-than-ma కేటలాగ్ పై ఆధారపడ్డ Tshal-pa Kanjur యొక్క క్రమం మార్పేమీ లేకుండా చోటుచేసుకొంది. దీని పరిమాణం పరిచితమైనటువంటి దారు గ్రంథ సంచికల కన్నా తక్కువగా (35×25 సెం.మీ.) ఉంది.
రాష్ట్రీయ గ్రామ్ స్వ‌రాజ్ అభియాన్ ను ప్రారంభించిన ప్ర‌ధాన మంత్రి; ఆదివాసీ ల స‌ర్వ‌తోముఖ అభివృద్ధికి ఒక మార్గ‌సూచీ ఆవిష్క‌ర‌ణ‌

ప్ర‌ధాన మంత్రి శ్రీ న‌రేంద్ర మోదీ మ‌ధ్య ప్ర‌దేశ్ లోని మండ‌లా లో ఈ రోజు జరిగిన ఒక జ‌న‌ స‌భ‌ లో రాష్ట్రీయ గ్రామ్‌ స్వ‌రాజ్ అభియాన్ ను ప్రారంభించారు. రాగ‌ల అయిదు సంవ‌త్స‌రాల కాలంలో ఆదివాసీ ల స‌ర్వ‌తోముఖ అభివృద్ధి కి ఉద్దేశించిన ఒక మార్గ‌సూచీ ని ఆయ‌న ఈ సందర్భంగా ఆవిష్క‌రించారు. మండ‌లా జిల్లా మ‌నేరీ లో ఇండియ‌న్ ఆయిల్ కార్పొరేశన్ యొక్క ఎల్‌పిజి బాట్లింగ్ ప్లాంటు కు ఆయ‌న పునాది రాయి ని వేశారు. స్థానిక ప్ర‌భుత్వ డైరెక్ట‌రి ని కూడా ఆయ‌న ప్రారంభించారు. 100 శాతం పొగ రాని పొయ్యిల ల‌క్ష్యాన్ని, మిశన్ ఇంద్ర‌ధ‌నుష్ లో భాగంగా 100 శాతం టీకా మందుల ల‌క్ష్యాన్ని మ‌రియు సౌభాగ్య స్కీము లో భాగంగా 100 శాతం విద్యుత్తు స‌దుపాయం ల‌క్ష్యాన్ని సాధించిన గ్రామాల యొక్క స‌ర్పంచ్ ల‌ను ప్ర‌ధాన మంత్రి స‌త్క‌రించారు. మండ‌లా నుండి దేశవ్యాప్త పంచాయ‌తీ రాజ్ ప్ర‌తినిధుల‌ను ఉద్దేశించి ప్ర‌ధాన మంత్రి ప్ర‌సంగిస్తూ, గాంధీ మ‌హాత్ముడు గ్రామోద‌య్ నుండి రాష్ట్రోద‌య్ కు మ‌రియు గ్రామ స్వ‌రాజ్ కు పిలుపు ఇచ్చారని గుర్తు చేశారు. జాతీయ పంచాయ‌తీ రాజ్ దినం నాడు మ‌ధ్య‌ ప్ర‌దేశ్ లో ఉండ‌డం తన‌కు సంతోషాన్ని ఇచ్చింద‌ని ఆయ‌న అన్నారు. గాంధీ మ‌హాత్ముడు ప‌ల్లెల ప్రాముఖ్యాన్ని గురించి, ‘గ్రామ స్వ‌రాజ్’ గురించి ఎప్పుడూ ప్రముఖంగా చెప్ప‌ే వార‌ని ఆయ‌న అన్నారు. మ‌న ప‌ల్లెల‌కు సేవ చేద్దాం అనే వ‌చ‌న‌బ‌ద్ధ‌త‌ ను పున‌రుద్ఘాటించాల‌ంటూ ప్ర‌తి ఒక్క‌రికీ ఆయ‌న పిలుపునిచ్చారు. గ్రామీణాభివృద్ధి ని గురించి మాట్లాడేట‌ప్పుడు బ‌డ్జెట్ లు ముఖ్య‌మ‌ని ప్ర‌ధాన మంత్రి చెప్పారు. అయితే, గ‌త కొన్ని సంవ‌త్స‌రాలుగా దీనిని పాటించ‌డంలో ఒక మార్పు చోటుచేసుకొన్నద‌ని ఆయ‌న అన్నారు. ఒక ప్రోజెక్టు కు కేటాయించిన ధ‌నాన్ని వినియోగించేట‌ట్లుగా చూడ‌వ‌ల‌సిన అవ‌స‌రం గురించి ప్ర‌జ‌లు ప్ర‌స్తుతం మాట్లాడుతున్నార‌ని, మ‌రి ఈ ప‌ని స‌కాలంలో, పార‌ద‌ర్శ‌క‌మైన ప‌ద్ధ‌తిలో జ‌రుగుతోంద‌ని ఆయ‌న పేర్కొన్నారు. ప్ర‌జ‌లు వారి పిల్ల‌ల విద్య ప‌ట్ల శ్ర‌ద్ధ వ‌హించాల‌ని ప్రధాన మంత్రి విజ్ఞ‌ప్తి చేశారు. మ‌రి బాల‌ల భ‌విష్య‌త్తు కోసం ఇది అత్య‌వ‌స‌ర‌ం అని ఆయన చెప్పారు. వ్య‌వ‌సాయ‌ రంగంలో స్వావ‌లంబ‌న దిశ‌గా చ‌ర్య‌లు తీసుకోవాల‌ని ప్ర‌ధాన మంత్రి స్ప‌ష్టం చేశారు. జ‌ల సంర‌క్ష‌ణ ప‌ట్ల పంచాయ‌తీ ప్ర‌తినిధులు శ్ర‌ద్ధ తీసుకోవాల‌ని, అంతేకాకుండా ప్ర‌తి ఒక్క నీటి చుక్క‌ను సంర‌క్షించాల‌ని కోరారు. అంద‌రికీ ఆర్థిక సేవ‌లు అందేందుకు జ‌న్ ధ‌న్ యోజ‌న; ఆదివాసీల సాధికారిత కోసం వ‌న్ ధ‌న్ యోజ‌న అమ‌లుకు; అలాగే వ్య‌వ‌సాయ‌దారులు మ‌రింత స్వావ‌లంబ‌న క‌లిగి ఉండేందుకు, ఇంకా వ్య‌ర్థాల నుండి శ‌క్తి ఉత్పాద‌న‌కు గోబ‌ర్‌-ధ‌న్ యోజ‌న కు ప్రాముఖ్యాన్ని ఇవ్వాల‌ని శ్రీ న‌రేంద్ర మోదీ వివ‌రించారు. గ్రామాలు ప‌రివ‌ర్త‌న చెందితే భార‌త‌దేశం ప‌రివ‌ర్త‌న‌కు మార్గం ఏర్ప‌డుతుంద‌ని ఆయ‌న అన్నారు. కేంద్ర ప్ర‌భుత్వం ఇటీవ‌ల తీసుకొన్న చ‌ర్య‌లు మ‌హిళ‌ల భ‌ద్ర‌త కు తోడ్ప‌డ‌గ‌లుగుతాయ‌ని ప్ర‌ధాన మంత్రి అన్నారు.
గుజరాత్ ముఖ్యమంత్రి గా పదవీ ప్రమాణం స్వీకరించిన సందర్భం లో శ్రీభూపేంద్ర పటేల్ కు అభినందనలు తెలిపిన ప్రధాన మంత్రి

గుజరాత్ ముఖ్యమంత్రి గా శ్రీ పదవీ ప్రమాణం స్వీకరించిన సందర్భం లో భూపేంద్ర పటేల్ కు ప్రధాన మంత్రి శ్రీ నరేంద్ర మోదీ అభినందన లు తెలిపారు. ఆయన విజయ్ రూపాణీ గారిని కూడా ప్రశంసించారు. శ్రీ విజయ్ రూపాణీ ముఖ్యమంత్రి గా తన అయిదు సంవత్సరాల పదవీకాలం లో ప్రజానుకూల చర్యల ను ఎన్నిటినో తీసుకొన్నారు అని ప్రధాన మంత్రి అన్నారు. సమాజం లో అన్ని వర్గాల వారి కోసం శ్రీ రూపాణీ గారు అలుపెరుగక కృషి చేశారని ప్రధాన మంత్రి అన్నారు. ‘‘గుజరాత్ ముఖ్యమంత్రి గా పదవీ ప్రమాణం స్వీకరించినందుకు శ్రీ భూపేంద్ర భాయీ కి అభినందన లు. నేను అనేక సంవత్సరాలు గా ఆయన ను ఎరుగుదు ను, బిజెపి సంస్థ లో కావచ్చు లేదా ప్రజా పాలన లో కావచ్చు, ఇంకా సాముదాయిక సేవ లో కావచ్చు మరి ఆయన మార్గదర్శకమైన కార్యాల ను చేయడం నేను గమనించాను. ఆయన గుజరాత్ వృద్ధి గతి ని తప్పక వర్ధిల్ల జేస్తారు. @Bhupendrapbjp శ్రీ విజయ్ రూపాణీ గారు ముఖ్యమంత్రి గా ఉన్న అయిదు సంవత్సరాల లో అనేక ప్రజానుకూల చర్యల ను చేపట్టారు. సమాజం లో అన్ని వర్గాల వారి కోసం ఆయన అలుపెరుగక కృషి చేశారు. రాబోయే కాలం లో ప్రజా సేవ కు ఆయన తప్పక పాటుపడుతారన్న నమ్మకం నాకుంది. @vijayrupanibjp’’ అని ప్రధాన మంత్రి అనేక ట్వీట్ లలో వివరించారు.
‘స్వ‌చ్ఛ‌తా హీ సేవ’ లో పాలు పంచుకొన్న ప్ర‌ముఖ వ్య‌క్తుల‌ను మ‌రియు బృందాల‌ను ప్ర‌శంసించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ‘‘స్వచ్ఛ‌తా హీ సేవ’’ దిశ‌గా కృషి చేసిన ప్ర‌ముఖ వ్య‌క్తుల‌ను మ‌రియు బృందాల‌ను ప్ర‌శంసించారు. జాతీయ స్థాయి ప‌రిశుభ్ర‌త కార్య‌క్ర‌మం అయిన‌టువంటి ‘‘స్వ‌చ్ఛ‌తా హీ సేవ’’ సెప్టెంబ‌ర్ 15వ తేదీన మొద‌లై, స్వ‌చ్ఛ భార‌త్ దివ‌స్ గా జరుపుకొంటున్న గాంధీ జ‌యంతి రోజైన అక్టోబ‌ర్ 2వ తేదీన ముగిసింది. ప్ర‌ధాన మంత్రి త‌న ట్విట‌ర్ ఖాతాలో వ‌రుస‌గా రాసిన వాక్యాల‌లో శ్రీ‌యుతులు అనుమ‌ప్ ఖేర్‌, మోహ‌న్‌లాల్‌, స‌ద్గురు జ‌గ్గీ వాసుదేవ్‌, రాజీవ్ చంద్ర‌శేఖ‌ర్‌, అక్ష‌య్ కుమార్‌, శ్రీ‌ శ్రీ ర‌వి శంక‌ర్‌, శ్రీ‌మ‌తి చందా కొచ‌ర్‌, ఇండియా టుడే గ్రూపు, ఇండియా టివి న్యూస్‌, డెటాల్ ఇండియా, ఎన్‌డిటివి, రిల‌య‌న్స్ ఫౌండేష‌న్‌, టాటా ట్ర‌స్టు ల‌తో పాటు భార‌త క్రికెట్ జ‌ట్టు ల‌ను స్వ‌చ్ఛ భార‌త్ అభియాన్ దిశ‌గా అందించిన తోడ్పాటు విషయంలో అభినందించారు. ‘‘ అనుప‌మ్ గారూ, మీ కృషి అభినంద‌నీయం. ప్ర‌ముఖ న‌టుడు శ్రీ మోహ‌న్‌లాల్ ఉత్తమమైనటువంటి ప్ర‌య‌త్నాన్ని చేశారు. Important message by @CKforCleanIndia, who along with the @ICICIBank family has made vital contributions to Swachh Bharat Mission. I laud the @IndiaToday family for the proactive steps to further awareness on Swachhata. Congrats to all #Safaigiri awardees. Wonderful initiative by @indiatvnews. ఇది దేశవ్యాప్తంగా పరిశుభ్రత సందేశాన్ని మరింతగా వ్యాపింపచేయగలుగుతుంది. I congratulate @SadhguruJV & the team of Isha Foundation for their exemplary effort to generate awareness on keeping our rivers clean. భార‌త‌దేశాన్ని ప‌రిశుభ్రంగా రూపొందించ‌డంలో భార‌త‌దేశ క్రికెట్ జ‌ట్టు ప్ర‌శంస‌నీయ‌మైన సందేశాన్ని అందించింది. రాజీవ్ గారూ, మీది మంచి ప్ర‌య‌త్నమండీ. I laud @DettolIndia & @ndtv for the initiative. This timeline has many inspiring efforts on cleanliness. https://twitter.com/swachhindia. Laudable work by @ril_foundation across India towards a Swachh Bharat. Have a look at this timeline. https://twitter.com/ril_foundation/ Congrats @tatatrusts! ఎస్ బిఎమ్ కు మద్దతివ్వడం కోసం ప్రతి జిల్లాలో ఓ యువ వృత్తి నిపుణునికి ప్రేరక్ కార్యక్రమాన్ని అందిస్తుండటం ప్రశంసార్హంగా ఉంది. Well written @akshaykumar. స్వచ్ఛ భారత్ అభియాన్ కు మీరందిస్తున్నటువంటి దృఢమైన మద్దతును ప్రశంసిస్తున్నాను. మీరు మరియు మీ యొక్క ఆర్ట్ ఆఫ్ లివింగ్ పరివారం శ్రేష్ఠమైనటువంటి ప్రయత్నం చేస్తున్నారు! 125 కోట్ల మంది భారతీయులు కలసి ఒక పరిశుభ్ర భారతదేశాన్ని ఆవిష్కరించనున్నారు ’’ అంటూ ప్ర‌ధాన మంత్రి ట్విట‌ర్ లో రాశారు.
భారత ఆర్థిక బధ్రత హామీలు మరియు మార్పిడుల బోర్డు(SEBI), ఆర్థిక సేవల సంఘం (FSC) మరియు జిబ్రాల్టర్ ల మధ్య అవగాహన ఒప్పందానికి కేంద్ర మంత్రి మండలి ఆమోదం

ప్రధాన మంత్రి శ్రీ నరేంద్ర మోడీ అధ్యక్షతన సమావేశమైన కేంద్ర మంత్రి మండలి భారత ఆర్థిక బధ్రత హామీలు మరియు మార్పిడుల బోర్డు(SEBI), ఆర్థిక సేవల సంఘం (FSC) మరియు జిబ్రాల్టర్ ల మధ్య పరస్పర సహకారం మరియు అవగాహన ఒప్పందంపై సంతకం చేసి మండలి తన ఆమోదం తెలిపింది. భవిష్యత్తులో ఇరు దేశాల్లోనూ ఆర్థికాభివృద్ధికి పరస్పర సహకారాన్ని మరియు ఆర్థిక మార్కెట్ ప్రభావశీల అభివృద్ధి వాతావరణాన్ని ఏర్పటును ప్రోత్సహించుకే ఈ అవగాహన ఒప్పందం. దీనిపై సంతకం చేసిన ఇరుదేశాల్లో పరస్పరం సమాచారాన్ని అందించుకునే వ్యవస్థను బలోపేతం చేయడానికి ఇది ఉపయోగపడుతుంది. సెబి, ఆర్థిక సేవల సంఘం మరియు జిబ్రాల్టర్లు పరస్పరం సహకరించుకుని విదేశాల్లోనూ తమ పరపతిని పెంచుకోవడానికి ఇది ఉపయోగపడుతుంది.
ఉత్త‌రప్ర‌దేశ్‌లోని అయోధ్య‌లో భ‌గ‌వాన్ శ్రీ రాంలాలా విర‌జ‌మాన్ దర్శనం-పూజా కార్య‌క్ర‌మాలు నిర్వ‌హించిన ప్ర‌ధానమంత్రి

దీపావళి పర్వదినం నేపథ్యంలో ప్రధానమంత్రి శ్రీ న‌రేంద్ర మోదీ ఇవాళ ఉత్తరప్రదేశ్‌లోని అయోధ్యను సందర్శించారు. అక్కడ భగవాన్ శ్రీ రాంలాలా విరాజమానుని దర్శించుకుని, పూజలు నిర్వహించారు. అనంతరం శ్రీరామ జన్మభూమి తీర్థ క్షేత్ర స్థలాన్ని ప్రధాని పరిశీలించారు. ఆలయ నిర్మాణ స్థలంలో కార్మికులు సహా ఈ పవిత్ర ప్రాజెక్టుకు సంబంధించిన వ్యక్తులందరితోనూ ఆయన కొద్దిసేపు ముచ్చటించారు.
మాన్యురాలు నెద‌ర్లాండ్స్ మ‌హారాణి మేక్సిమా గారి తో ప్ర‌ధాన మంత్రి భేటీ

మాన్యురాలు నెద‌ర్లాండ్స్ రాజ్యానికి మ‌హారాణి మేక్సిమా గారితో ప్ర‌ధాన మంత్రి శ్రీ న‌రేంద్ర మోదీ ఈ రోజు భేటీ అయ్యారు. మాహారాణి మేక్సిమా గారు ఇన్‌క్లూసివ్ ఫైనాన్స్ ఫ‌ర్ డివెల‌ప్‌మెంట్ అంశాల‌లో ఐరాస సెక్ర‌ట‌రీ జ‌న‌ర‌ల్ కు విశేష దూత‌ హోదా లో భార‌త‌దేశం లో ప‌ర్య‌టిస్తున్నారు. భార‌త‌దేశం లో ఆర్థిక సేవ‌ల‌ను అంద‌రికీ అందుబాటు లోకి తీసుకు రావ‌డాన్ని పెంపొందింపచేయడం కోసం భార‌త ప్ర‌భుత్వం గ‌త కొన్ని సంవ‌త్స‌రాలుగా అమ‌లు చేసిన వివిధ కార్య‌క్ర‌మాల‌ను గురించి ప్ర‌ధాన మంత్రి శ్రీ మోదీ మ‌రియు మ‌హారాణి మేక్సిమా గారు లు చ‌ర్చించారు. ఈ కార్య‌క్ర‌మాల‌లో జ‌న్ ధ‌న్ యోజ‌న, ప్ర‌ధాన మంత్రి జీవ‌న్ జ్యోతి బీమా యోజ‌న‌, ప్ర‌ధాన మంత్రి సుర‌క్ష బీమా యోజ‌న, మరియు అట‌ల్ పెన్ష‌న్ యోజ‌న ల వంటివి ఉన్నాయి. ఈ కార్య‌క్ర‌మాల ద్వారా సాధించిన పురోగ‌తిని మ‌హారాణి మేక్సిమా గారు ప్ర‌శంసించారు. ఉభ‌య నేత‌లు ప్ర‌పంచ అభివృద్ధి సంబంధిత ఆర్థిక స‌హాయం గురించి కూడా చ‌ర్చించారు. ఈ దిశ‌గా ఇండియ‌న్ టెక్నిక‌ల్ అండ్ ఎక‌నామిక్ కోఆప‌రేష‌న్ (ఐటిఇసి) ప‌థ‌కం ద్వారా మ‌రియు విదేశాల‌లో అభివృద్ధి ప‌థ‌కాల‌కు ఆతిథేయ ప్ర‌భుత్వం యొక్క ప్రాథమ్యాలు, ఇంకా అవ‌స‌రాల ప్రాతిప‌దిక‌న త‌గ్గింపు రేటులపై లైన్స్ ఆఫ్ క్రెడిట్ ను ఏర్పాటు చేయడం ద్వారా భారతదేశం చేస్తున్న కృషి ని కూడా మ‌హారాణి మేక్సిమా గారు మెచ్చుకొన్నారు.